ລັດຖະມົນຕີ ຕ່າງປະເທດ ສຫລ ຕົກລົງຮັບເອົາ ການຕັດງົບປະມານ ຢ່າງຫຼວງຫຼາຍ 
ຮ່າງງົບປະມານ ສະບັບທຳອິດ ຂອງທ່ານທຣຳ ຮຽກຮ້ອງໃຫ້ເພີ້ມ ການໃຊ້ຈ່າຍ ຢ່າງຫຼວງຫຼາຍ ທາງດ້ານທະຫານ ແຕ່ຈະຕັດດ້ານການຕ່າງປະເທດ.
ທ່ານ Rex Tillerson ລັດຖະມົນຕີກະຊວງການຕ່າງປະເທດ ສະຫະລັດ ເວົ້າວ່າ ທ່ານຍິນດີ ທີ່ຈະຮັບເອົາການຕັດງົບປະມານທີ່ “ຫລຸດລົງຢ່າງຫລວງຫລາຍ” ຊຶ່ງທ່ານ ປະທານາທິບໍດີ Donald Trump ໄດ້ສະເໜີສຳລັບກະຊວງຂອງທ່ານ ໂດຍກ່າວວ່າ “ລະດັບການໃຊ້ຈ່າຍ” ທີ່ກະຊວງຂອງທ່ານມີ “ໂດຍສະເພາະແມ່ນໃນປີກາຍນີ້ ແມ່ນ ບໍ່ສາມາດຍືນຍົງໄດ້ອີ່ຫລີ ” ການສະເໜີງົບປະມານແບບ “America First” ຫລື “ອາເມຣິກາຕ້ອງມາກ່ອນໝູ່” ສຳລັບ ລັດຖະບານກາງ ຂອງທຳນຽບຂາວ ແມ່ນສະເໜີໃຫ້ເພີ້ມງົບປະມານຢ່າງຫລວງ ຫລາຍ ໃນ ການໃຊ້ຈ່າຍດ້ານປ້ອງກັນປະເທດ ແລະ ຕັດການໃຊ້ຈ່າຍລົງຢ່າງໜັກ ສຳລັບກະຊວງການຕ່າງປະເທດ, ໂຄງການຊ່ວຍເຫລືອຕ່າງປະເທດອື່ນໆ, ອົງການ ທີ່ຮັບຜິດຊອບ ໃນການບັງ ຄັບໃຫ້ປະຕິບັດຕາມກົດລະບຽບດ້ານສະພາບແວດລ້ອມ ແລະແກ່ໂຄງການ ພາຍໃນປະເທດ ອື່ນໆ ເປັນການທົດແທນ ທ່ານ Mick Mulvaney ຈາກຫ້ອງການວ່າດ້ວຍການບໍລິຫານ ແລະງົບປະມານ ໄດ້ຮັບ ຮູ້ວ່າ ການຕັດງົບປະມານບາງຢ່າງ ລວມທັງຂອງກະຊວງການຕ່າງປະເທດ ແມ່ນ “ຫລຸດ ລົງຢ່າງຫລວງຫຼາຍ ” ກະຊວງການຕ່າງປະເທດຈະໄດ້ເຫັນວ່າ ງົບປະມານຂອງຕົນໄດ້ ຖືກຕັດໄປຫລາຍກວ່ານຶ່ງສ່ວນສີ່ ຂອງຈໍານວນທີ່ມີຢູ່ໃນປັດຈະບັນ ແຕ່ທ່ານ Mulvaney ກໍເວົ້າວ່າ “ພວກທ່ານເຊື່ອວ່າ ພວກທ່ານໄດ້ປົກປ້ອງການປະຕິບັດງານຫລັກດ້ານການ ທູດຢູ່ ” ທ່ານກ່າວຢໍ້າອີກວ່າ ການຕັດງົບປະມານດັ່ງກ່າວ ຈະເຮັດໃຫ້ບົດບາດຂອງລັດ ຖະບານຫລຸດລົງ ແລະປັບປຸງສະມັດຕະພາບຂອງການປະຕິບັດງານ ຕ່າງໆສູງຂຶ້ນ ມີລາຍງານວ່າ ທ່ານ Tillerson ໄດ້ປະທ້ວງຕໍ່ການຕັດງົບປະມານລົງໄປຫລາຍກວ່າ ລະດັບນີ້ອີກ ແກ່ກະຊວງທ່ານ ແຕ່ນັບແຕ່ນັ້ນມາ ທ່ານກໍໄດ້ສະແດງໃຫ້ເຫັນວ່າ ທ່ານ ຍິນດີຮັບເອົາການຕັດງົບດັ່ງກ່າວ ຊຶ່ງໃນທີ່ສຸດກໍຖືກສະເໜີໃຫ້ຫລຸດລົງ ຍ້ອນສັງເກດ ເຫັນວ່າ ກະຊວງດັ່ງ ກ່າວ ມີ “ແຫລ່ງງົບປະມານທີ່ສູງຢ່າງເປັນປະຫວັດການ”